Sicilia (èbbica gòtica) - Wikipedia

# Sicilia (èbbica gòtica)

### Di Wikipedia, l'enciclopedìa lìbbira.

In Sicilia, comu ntô restu di lu mpiru rumanu d'uccidenti la fini di lu mpiru rumanu cuincidìu cu li nvasioni barbari. Ntô 468 li Vànnali pigghiaru lu cuntrollu dâ Sicilia. Truvaru na terra rilativamenti sviluppata dû puntu di vista ecunòmicu, e cristianizzata. Puru ca doppu la divisioni di lu mpiru rumanu la Sicilia facìa parti ufficiarmenti di lu mpiru d'uccidenti, l'ìsula fu nfluinzata culturalmenti supratuttu dî bizzantini. Chistu era na cunziquenza dû fattu ca 'n Sicilia la civilizzazzioni greca e la lingua greca èranu ancora assai diffusi ntâ pupulazzioni, chi pi quarchi sèculu avìa statu rumanizzata a forza.

Lu regnu ostrogotu.

L' Ostrogoti cunquistaru la Sicilia ntô 491 sutta Tiuduricu. Lu regnu di Tiuduricu purtau la civilizzazzioni ostrogota ô sò màssimu. Tuttavia l'Ostrogoti àppiru a difènnirisi di l'attacchi bizzantini, comu chiddu di Belisariu, chi ntirruppi lu duminiu ostrogotu dâ Sicilia tra lu 535 e lu 549. Doppu l'asseggiu di Roma dû 549, l'Ostrogoti duminaru 'n Italia e 'n Sicilia ancora pi dui anni nzinu ô 551 quannu lu re ostrogotu Totila fù poi battutu dû ginirali bizzantinu Narseti mannatu di Giustinianu a libbirari l'Italia.

## [cancia] Pi sapìrinni cchiossai

- N'artìculu ntô ngrisi
- Crunuluggìa siciliana

Storia dâ Sicilia

preistoria |èbbica greca | èbbica rumana | èbbica gòtica | èbbica bizzanzina | èbbica àrabba | èbbica nurmanna | èbbica sveva | èbbica aragunisi | èbbica spagnola | èbbica borbònica | èbbica cuntimpurania
Estrattu di "http://scn.wikipedia.org../../../s/i/c/Sicilia_%28%C3%A8bbica_g%C3%B2tica%29.html"

Catigurìi: Storia | Sicilia | Storia siciliana

##### Views

- artìculu
- discussioni
- Virsioni currenti

##### Attrova